gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl eu gl gl es gl gl de ast gl gl gl gl gl gl gl zh en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Rosa Díez deixa o PSOE para liderar o novo partido de Fernando Savater
Cuarta feira, 05 de outubro de 2022
A militante no Partido Socialista de Euskadi fará publica a súa decisión o 7 de setembro. O día 29 dese mesmo mes preséntase a formación do filósofo vasco.
Redacción - 12:30 29/08/2007
Tags: Fernando Savater PSE PSOE Rosa Díez
Rosa Díez decidiu abandonar o PSOE, partido en que militaba dende había varas décadas. O vindeiro 7 de setembro fará oficial a súa decisión e se incorporará ao novo partido impulsado polo filósofo vasco Fernando Savater, segundo informa o diario español ABC na súa edición desta cuarta feira.
O diario afirma que a dirixente socialista selará o seu compromiso oficial coa nova formación, que polo momento recibe o nome de Plataforma Pro, nunha cea á que asistirán tamén o propio Savater e o profesor da UPV, Carlos Gorriarán, outro dos impulsores do proxecto.
Ademais, este novo partido presentarase en sociedade o 29 de setembro en Madrid, momento en que dará a coñecer as súas bases programáticas de cara ás futuras eleccións xerais de 2008.
Rosa Díez pon fin á súa traxectoria política como militante socialista na que foi conselleira de Comercio, Consumo e Turismo do goberno vasco baixo a presidencia de José Antonio Ardanza (PNV) dende 1991 até 1998. Foi deputada do parlamento vasco e dende 1999, eurodeputada. Ademais é membro da plataforma política ¡Basta Ya! contra o nacionalismo vasco e o terrorismo de ETA.
En 1998 foi derrotada por Nicolás Redondo nas eleccións primarias do PSE para elixir candidato a lehendakari, e tamén foi derrotada por José Luís Rodríguez Zapatero dous anos despois nas primarias do PSOE para elixir ao novo secretario xeral do partido tras a dimisión de Joaquín Almunia.
Nos últimos anos, Rosa Díez mantivo unha posición moi crítica con algunhas das políticas levadas a cabo polo goberno socialista de Zapatero, fundamentalmente a relacionada cos partidos nacionalistas e coa política antiterrorista.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto